### 15- Mavzu: Bug’latgich generatorli elektr dazmollar

Zamonaviy elektr dazmollar turli xildagi gazlamalarni dazmollash ishlarini bajara oladi, uzoq muddat ishlaydi, yengil dazmollaydi. Zamonaviy texnologiyada bajaradigan ishlarni yengillashtirib har tomonlama qulaylikni ta’minlab beradigan uy-ro‘zg‘or buyumlar qatoriga elektr dazmollar ham kiradi. Ular iste’mol qiladigan quvvati avvalgi elektr dazmollarga nisbatan kam, zamonaviy elektr dazmollarda turli operatsiyalarni bajara oladigan elektron sxemalar mavjud u elektr dazmollarni boshqaradi, tarmoqdan uzib qo‘yish va qo‘shish ishlarini bajarib elektr energiyani tejaydi, ish unumini oshirib gazlamalarni sifatli dazmollaydi.

Elektr dazmolning sifatli dazmollashi uning tagligiga bog‘liq bo‘lib, u po‘latdan tayyorlanib gazlamalarni kuyishdan saqlash uchun sopol (teflon)dan qoplanadi. Elektr dazmollarning tagligi sopol qoplamali bo‘lsa, taglik yuzasi bir xilda qiziydi va gazlama ustida yaxshi sirpanadi hamda turli xildagi gazlamalarni dazmollay oladi. Hattoki issiqlikka sezgir bo‘lgan gazlamalarni a’lo darajada sifatli dazmollaydi. Ko‘pgina zamonaviy elektr dazmollar quruq bug‘siz dazmollash va bug‘latib dazmollash ishlarini amalga oshiradi. Elektr dazmolda turli harorat darajasida taglikni qizdirishi mumkin. Bu esa issiqqa sezgir bo‘lgan gazlamalarni, paxtadan tayyorlangan gazlama va junni suv bilan purkab (suvni changlatib) va bug‘ bilan namlab dazmollash vazifalarini bajaradi. Suv idishidagi dog‘larni o‘zi tozalay oladi. Alohida xavfsizligi shundan iboratki, elektr dazmol tarmoqda ulanib turganda ham avtomatik tarzda elektron boshqaruv sxemasi gorizontal 30 soniya, vertikal 10 daqiqa ichida harakatlanmasa, tarmoqdan uziladi.

### Polaris PSS 6501K bug‘latgich generatorli elektr dazmol

Polaris PSS 6501K bug‘latgich generatorli elektr dazmolning 1,5 litr suv saqlanadigan alohida maxsus idishi mavjud. Suv saqlanadigan boylerning qopqoqlari tiniq bo‘lganligi uchun suvning qancha qolganligini nazorat qilish mumkin. Suvni uning maxsus teshikchasidan dazmollash vaqtida quysa bo‘ladi. Bug‘ uzatish tizimi bir daqiqada 120 grammni tashkil qiladi. U murakkab gazlamalarni osongina dazmollay

oladi. Suv sarfi ko‘rsatkichini kamaytirish mumkin. Bunda EKO faollashtirilgan rejimida suv sarfini 60 grammgacha kamaytirish mumkin. Bosim bug‘latish rejimida 400 gramm kuchida dag‘al, qattiq gazlamalarning burama qavatlarini dazmollay oladi. Kiyimlarni kiyimilgichda turgan vaqtda vertikal holatda dazmollash mumkin. Bug‘latgich generatorli elektr dazmol vertikal holatda 10 daqiqa tursa, avtomatik ravishda qizdirgich oziqlanish tokidan uziladi. Uzluksiz dazmollash vaqti bir soatni tashkil qiladi. Polaris PSS 6501K bug‘latgich generatorli elektr dazmolining quvvati 3000W bo‘lib, turli xildagi gazlamalarni tezlik bilan dazmollash imkonini yaratadi. Dazmollash tagligi PRO 5 Ceramik gazlamalarning ustida yaxshi sirpanadi. Qanday gazlamani dazmollash kerak bo‘lsa, o‘sha harorat rejimiga sozlab dazmollash mumkin. Yengil dazmollash vaqtida bug‘ni dazmol tagligiga bir xilda uzatish uchun SMARTHEAT texnologiyasidan foydalanilgan.Polaris PSS 6501K bug‘latgich generatorli elektr dazmol boylerining tag qismida tarmoq simini joylash xonasi mavjud.

### Polaris PSS 6501K bug‘latgich generatorli elektr dazmolning asosiy texnik ko‘rsatkichlari

Turi – bug‘latgich generatorli elektr dazmol

Quvvati – 3000W

Dazmol tagligi – sopolli (PRO 5 Ceramic)

Bug‘ning doimo uzatilishi – 120 g/daq

Bosim ostida buglatish – 400 g/daq

Avtomatik tarmoqdan uzish – vertikal holatda Qo‘shimcha ma’lumotlar:

tarmoqqa ulanganda ishchi holatda bo‘lishi – 30 soniya tarmoqda turganda suv quyish

boylerda suv qolmaganda avtomatik tarmoqdan o‘chirish taglik tanasiga issiqlikni bir me’yorda berish boylerdagi suv dog‘larini ketkazish indekatsiyasi

Tarmoq simining uzunligi – 250 mm

Og‘irligi – 1,5 kg

**Bug‘latgich generatorli elektr dazmollar qanday ishlaydi?**

Bug‘latgich generatorli elektr dazmolning tarmoq simini tarmoqqa ulab, boylerdagi tarmoq kaliti qo‘shilganda, boyler orqali elektr dazmol oziqlanadi. Termosaqlagich, termosozlagich termostat orqali tenni oziqlantiradi, TEN qizishi bilan elektr dazmol tagligi qizib termostatni qizdiradi. Bu termostat boshqa termostatlardan farqli ravishda boshlang‘ich holatda kontaktlari ajralgan bo‘ladi. Taglik qizib bo‘lganidan so‘ng termostat kontaktlari qo‘shilib bug‘latgich generatorini ishga tushiradi. Gazlamaning turiga qarab elektr dazmol termosozlagich harorati tanlab olingandan so‘ng, uni namlab yoki bug‘ bilan bosim ostida dazmollash mumkin bo‘ladi. Dazmol tagligi qizimagan bo‘lsa, boyler ishlamaydi. Boyler suv idishidan pompa boylerga suvni ta’minlab beradi. Suv boylerda tanlab olingan haroratga qadar qizdirib turadi. Elektr dazmol dastasidagi mikrokalit bosilganda bug‘latuvchi klapan orqali shlangda elektr dazmolning taglik teshikchalariga bug‘ bosim ostida boradi. Bu bosim boshqaruv blokidan sozlanadi. Boyler ustki qismida tenga yaqinlashtirilgan termodatchik o‘rnatiladi. Bu datchik suvning haroratini boshqaradi. Agarda boylerdagi suv belgilangan haroratdan oshib ketsa, boyler tenini elektr tarmog‘idan uzadi va shu orqali boylerdagi suvning bir xil haroratda bo‘lishini ta’minlaydi. Boylerda suv tugaganda boyler yuqori haroratda qizib ketmasligi uchun boylerning tagiga ikkita termostat o‘rnatilgan bo‘lib, termostatlar tenga kelayotgan kuchlanishni ajratib qo‘yadi. Xavfsizlikni ta’minlash uchun termostat elektr zanjirni uza olmasa, ikkinchi termostat elektr zanjirni uzadi.

*21-jadval*

### Bug‘latgich generatorli elektr dazmollarning elementlari va ularning vazifalari

|  |  |  |  |
| --- | --- | --- | --- |
| **№** | **Element nomi** | **Elementlarning vazifasi** | **Rasmda ko‘rinishi** |
| 1. | Boylerning ustki qismi | Boyler ustki qismi tagligiga zirhlangan, ichiga TEN joylashtirilgan, u suvni isitib berish uchun mo‘ljallangan. |  |
| 2. | Boylerning qizdiruvchi elementi | Ten yuqori Ω li nixrom simdan spiral shaklda o‘ralib, uning ustki qismini dielektrik issiqqa bardoshli materiallardan izolatsiya qilingan, undan elektr toki oqib o‘tganda elektr energiyani issiqlik energiyasiga aylantirib beradi. TEN 2–3 daqiqada 1 litr suvni isitib beradi. |  |

|  |  |  |  |
| --- | --- | --- | --- |
| 3. | Bug‘latkich | Bug‘latkich chulg‘am va klapandan tuzilgan. U elektr dazmolning dastasidagi mikrokalit bilan uzviy bog‘langan. Elektr dazmol dastasidagi mikrokalitni bosganda ~220 volt bug‘latkich chulg‘amlariga borib, klapanni tortib boylerdagi bug‘ni elektr dazmol tagligiga o‘tkazib beradi. |  |
| 4. | Mikrokalit | Mikrokalit – ikki kontaktli kalit bo‘lib, erkin holatda bitta kontakt qo‘shilgan holatda bo‘ladi, mikrokalit tugmasi bosilganda ikkinchi kontaktni qo‘shib, birinchi kontakti ajraladi, u bug‘latkichni ishga tushiradi. |  |
| 5. | Pompa | Pompa (nasos) – suv idishidagi suvni boylerga uzatib beradi. U ta’minot manbayi orqali oziqlanib ishlaydi. |  |
| 6. | Elektr dazmolning  tagligi | Elektr dazmolning tagligi – qizdiruvchi element termosozlagich, termostat va termosaqlagichdan tuzilgan. |  |
| 7. | Elektr dazmol shlangi va tarmoq simi | Elektr dazmol shlangi boylerdagi issiq  (160°C), quruq (6%) bug‘ni elektr dazmolning tagligiga yetkazib beradi. Dazmol tarmoq simi bug‘ beruvchi shlang bilan birgalikda ustiga kapron aralashmali issiqqa bardoshli gazlamali qoplama bilan qoplangan. |  |
| 8. | Elektr dazmolning qo‘shimcha shlangi | Qo‘shimcha shlang mebel, divan, oynalarni issiq (160°C), quruq (6%) bug‘ bilan katta bosimda bug‘latib tozalash uchun mo‘ljallangan. |  |
| 9. | Elektron plata | Elektron plata bug‘latgich generatorli elektr dazmolni boshqarish uchun mo‘ljallangan. U suvni turliharoratda isitish va elektr dazmol tagligiga turli bosimda yetkazib berish uchun elementlarni oziqlantiradi. |  |
| 10. | Boyler himoya tizimi | Boylerdagi qizdiruvchi elementni himoyalash va o‘ta yuqori haroratda qizib ketmasligi uchun termostatlardan foydalaniladi. Termostatlar tenga yaqin joyga o‘rnatiladi. Ular 60°C haroratga yetganda zanjirni uzib himoyalaydi. |  |
| 11. | Elektr dazmolning himoyalash tizimi | Boshqaruv blokida tugmalar yordamida boyler harorat darajasi sozlansa, elektr dazmoldagi termosozlagich dazmolning issiqlik haroratini sozlash uchun mo‘ljallangan. Termosozlagich yonida termostat o‘rnatilgan. Bu termostat kontaktlari ajralgan holatda bo‘ladi. Dazmol tagligi qiziganidan so‘ng termostatning bimetall plastinkasiga ta’sir qilib, termostatning kontaktlarini qo‘shadi. Termostat boylerdagi bug‘latkich klapanini ishga tushiradi. |  |